
# Минтимер Шәймиев белән Герман Греф Зөя утрау-шәһәрчегендә булды

*17.07.2012*Бүген кич ТР Дәүләт киңәшчесе, ТР Тарих һәм мәдәният һәйкәлләрен торгызу фондының попечительлек советы рәисе Минтимер Шәймиев белән “Россия Саклык банкы” ААҖ президенты, идарәсе рәисе Герман Греф Зөя утрау-шәһәрчегендә булды.


Минтимер Шәймиев Герман Грефны һәм Саклык банкы Үзәк аппараты вәкилләрен “Татарстан мәдәни мирасы: борынгы Болгар һәм Зөя утрау-шәһәрчеге” проектын гамәлгә кую вакытында торгызылгын һәм реставрацияләнгән тарихи һәйкәлләр турында сөйләде.


Кунаклар Иоанно-Предтеченский монастыренең Троиц чиркәвен, Константан белән Елена чиркәвен, Успенский соборын һәм Богородице-Успенский ир-атлар монастыренең Братский корпусын карадылар, Всех Скорбящих Радость соборын реставрацияләү барышы белән таныштылар, “Зөя утрау-шәһәрчеге” музеенда булдылар. Аннары кунаклар “Ат утары”туристлык этнографик комплексында да карады.


М.Шәймиев Г.Грефка Болгар белән Зөядә консервация һәм музейфикация вакытында башкарылырга тиешле археология һәм реставрация эшләре турында сөйләде. Ул Саклык банкы җитәкчесенә “Яңарыш” фондына күрсәткән хәйрия финанс ярдәме өчен рәхмәт белдерде.


Герман Греф Зөя утрау-шәһәрчегендә Фонд эшчәнлеге нәтиҗәләренә югары бәя бирде. Киләчәктә дә Саклык банкы “Яңарыш” фондына ярдәм итәчәк, дип ассызыклады Герман Греф.

*ТР Президенты матбугат хезмәте*
Минтимер Шәймиев белән Герман Греф Зөя утрау-шәһәрчегендә булды